《招六贤之歌》
宋代·王巳

矩矱兮姱美，风节兮凌厉。
鹤媒兮一空，宇宙兮莫穷。
六贤去兮不复返，魂漂摇兮渺何在。
飞扬知里兮层冰峨峨，雄{尴监换虫}九首兮壶蜂繁多。
挟飞仙兮同游，揖清献兮并辀。
俯幽兰兮延伫，褰杜衡兮实处。
援北斗兮椒浆，聊徜徉兮此堂。

作者简介：王巳，字君文，西和州（今甘肃西和）人。理宗淳祐元年（一二四一）进士。由淮东制置司机宜文字除京职，为时相丁大全所忌，弃官居京口。大全罢，为枢密院编修。度宗咸淳初知衢州（《永乐大典》卷七二三七引元《一统志》）。迁淮西总领。《至顺镇江志》卷一八有传。